যুবভারতীতে বিশৃঙ্খলা, হাইকোর্টে দায়ের জনস্বার্থ মামলা

কলকাতা: যুবভারতী কাণ্ডের (Yuva Bharati case) জল গড়াল কলকাতা হাইকোর্ট (Calcutta High Court)। এবার স্টেডিয়ামের অশান্তি নিয়ে হাইকোর্টে দায়ের জনস্বার্থ মামলা। মামলা দায়ের অনুমতি দিয়েছেন কলকাতা হাইকোর্টের ভারপ্রাপ্ত প্রধান বিচারপতি সুজয় পাল। মঙ্গলবার শুনানির সম্ভাবনা প্রধান বিচারপতির ডিভিশন বেঞ্চে। এই মামলার তদন্তে রাজ্য সরকারের তৈরি সিটকে চ্যালেঞ্জ করেও আরেকটি মামলা দায়ের হয়েছে।

গত ১৩ ডিসেম্বর মেসি-দর্শন নিয়ে রীতিমতো রণক্ষেত্রের চেহারা নিয়েছিল স্টেডিয়াম। কেই ১০ হাজার, কেই ১৪ হাজার তো কেই ৫ হাজার চাকার টিকিট কেটে মেসিকে দেখতে এসেছিলেন। ‘ফুটবল ঈশ্বর’ মেসিকে (Lionel Messis) দেখতে না পেয়ে রীতিমতো সরকারি সম্পত্তিতে ভাঙচুর চালান উত্তেজিত দর্শকরা। সল্টলেকের যুবভারতীতে লিওনেল মেসির অনুষ্ঠান লন্ডভন্ড হওয়ার ঘটনায় আগেই মূল আয়োজক শতদ্রু দত্তকে গ্রেফতার করেছিল পুলিশ। এই ঘটনায় আদালতে জনস্বার্থ মামলাও দায়ের হয়েছে। আদালত জানতে চায়, আদতে টিকিট মূল্য কত ধার্য করা হয়েছিল। কেন এক-এক রকমের টিকিট। আগেই এই ঘটনায় ক্যাগের তদন্তের দাবি ওঠে। পাশাপাশি এটাও পরে জানা যায়, বেশ কিছু সংখ্যক অনুরাগী মেসির সঙ্গে কলকাতার নামী হোটেলে দেখা করতে গিয়েছিলেন। সেটাও কেন হল? কত টাকার লেনদেন হয়েছিল, সে সব নিয়েই আদালতে মামলা দায়ের হয়।

আরও পড়ুন: যুবভারতী পর্যবেক্ষণে তদন্ত কমিটি! কী বললেন অবসরপ্রাপ্ত বিচারপতি?

জানা গিয়েছে, সোমবার কলকাতা হাইকোর্টে যুবভারতী কাণ্ডে জনস্বার্থ মামলা দায়েরের আবেদন জানান আইনজীবী বিল্বদল ভট্টাচার্য। তাঁকে মামলা দায়েরের অনুমতি দেন ভারপ্রাপ্ত প্রধান বিচারপতি সুজয় পাল। মঙ্গলবার শুনানি হতে পারে প্রধান বিচারপতির ডিভিশন বেঞ্চে।অন্যদিকে, এই বিশৃঙ্খলার তদন্তে রাজ্য সরকার অবসরপ্রাপ্ত বিচারপতি অসীমকুমার রায়ের নেতৃত্বে যে বিশেষ তদন্তকারী দল বা সিট গঠন করেছিল, তাকে চ্যালেঞ্জ করে মামলা দায়েরের আবেদন জানিয়েছিলেন আইনজীবী সব্যসাচী চট্টোপাধ্যায়।

অন্য খবর দেখুন